கணவனின் குரலில் இருந்த வருத்தம் மனைவியவளை தாக்க தவறவில்லை.பின்னோடு சென்று அவனை சமாதானம் செய்யத் துடித்த கால்களை அடக்கி தடுத்தாள்.உடல் அசதியாக இருக்கவே குளித்து முடித்து வெளியே வந்தவள் கணவன் தனக்காக எடுத்து வைத்து இருந்த புடவையை கைகளால் தடவிப் பார்த்தாள்.இளம்சிவப்பு நிறத்தில் கறுப்பு வண்ண பூக்கள் மின்னிய அந்த டிசைனர் புடவையின் விலை நிச்சயம் அதிகம் தான் என்பதை பார்த்தாலே தெரிந்து கொள்ள முடிந்தது.